በሶማሊያ ተሠማርተው ለተመለሱ የሓኪሞች ቡድን ምስጋና ቀረበ
የኢፌዴሪ ውጭ ጉዳይ ሚኒስትር ዶክተር ወርቅነህ ገበየሁ  በቅርቡ በሶማሊያ በሽብር ጥቃት ለተጎዱ ወገኖች የህክምና እርዳታ አድርገው ለተመለሱ የኢትዮጵያ ሐኪሞች ለሠሩት የህክምና ዲፕሎማሲ ምስጋና አቀረቡ ።ሐኪሞቹ ሃገራቸውንና ህዝቡን በመወከል ለሶማሊያ ወንድሞቻችን ያደረጉት ዕርዳታ የሁለቱን አገራት የህዝብ ለሕዝብ ግንኙነት የሚያጠናክር እና ለሌሎችም ምሳሌ የሚሆን ተግባር መሆኑን ገልፀዋል።ሐኪሞቹ በበኩላቸው ያደረጉት የህክምና እርዳታ ውጤታማ መሆኑን በመጥቀስ፣ በውጭ ጉዳይ ሚኒስትሩ ለተደረገላቸው ምስጋና መደሰታቸውን ተናግረዋል። 